Купить 2-комнатную квартиру на улице Тургеневская в городе Черкесск, продажа двухкомнатных квартир недорого - база объявлений ЦИАН. Найдено 0 объявлений\nПродажа двухкомнатных квартир на улице Тургеневская в городе Черкесск\nКарачаево-Черкесская Республика, Черкесск, Советская улица, 73 от ул. Тургеневская\nКарачаево-Черкесская Республика, Черкесск, Первомайская улица, 34 от ул. Тургеневская\nКарачаево-Черкесская Республика, Черкесск, проспект Ленина, 145 от ул. Тургеневская\nКарачаево-Черкесская Республика, Черкесск, Кузнечный переулок, 2 от ул. Тургеневская\nКарачаево-Черкесская Республика, Черкесск, улица Леонова, 1Е/1 от ул. Тургеневская\nКарачаево-Черкесская Республика, Черкесск, улица Умара Алиева, 6 от ул. Тургеневская\nКарачаево-Черкесская Республика, Черкесск, Советская улица, 64 от ул. Тургеневская\nКарачаево-Черкесская Республика, Черкесск, Одесский переулок, 14 от ул. Тургеневская\nКарачаево-Черкесская Республика, Черкесск, улица Имени Ворошилова, 47 от ул. Тургеневская\nКарачаево-Черкесская Республика, Черкесск, Первомайская улица, 43 от ул. Тургеневская\nКарачаево-Черкесская Республика, Черкесск, улица Любови Шевцовой, 18 от ул. Тургеневская\nКарачаево-Черкесская Республика, Черкесск, Фабричная улица, 6 от ул. Тургеневская\nКарачаево-Черкесская Республика, Черкесск, Фабричная улица, 120 от ул. Тургеневская\nКарачаево-Черкесская Республика, Черкесск, проспект Ленина, 67 от ул. Тургеневская\nКарачаево-Черкесская Республика, Черкесск, Советская улица, 180 от ул. Тургеневская\nКарачаево-Черкесская Республика, Черкесск, Кузнечный переулок, 4 от ул. Тургеневская\nКарачаево-Черкесская Республика, Черкесск, Фабричная улица, 5 от ул. Тургеневская\nКарачаево-Черкесская Республика, Черкесск, улица Панфилова, 44 от ул. Тургеневская\nКарачаево-Черкесская Республика, Черкесск, площадь Кирова, 16 от ул. Тургеневская\nКарачаево-Черкесская Республика, Черкесск, Красноармейская улица, 33 от ул. Тургеневская\nКарачаево-Черкесская Республика, Черкесск, Кавказская улица, 56 от ул. Тургеневская\nКарачаево-Черкесская Республика, Черкесск, Кавказская улица, 30 от ул. Тургеневская


Маршаллны планы — Википедия\nМаршаллны планы (ингил. Marshall Plan, официал аты ингил. European Recovery Program — «Европаны джангыдан къуруууну программасы») — Экинчи дуния къазауатдан сора Европагъа болушлукъну планыды. 1947 джылда американ кърал секретарь Джордж К. Маршалл джанындан теджелгенди (джюртюуге ] джылны апрелинде киргенди). Планнга 17 европачы кърал къошулгъанды. Маршаллны планы Европагъа болушханны тышында, АБШ-ны континентде болумун кючлю этгенди.\nМаршаллны планы бла болушлукъ алгъан къралла (къызыл тёртгюлню мийиклиги болушлукъну ёлчемин кёргюзеди).\n"Хауа не болса болсун, бирлешиб къымылдаргъа керекбиз"\nБолушлукъ программа бла байламлы планларын Джордж Маршалл 1947 джылны 5-чи июнунда Гарвард университетде ачыкълагъанды. 12-чи июлда Парижде Кюнбатыш Европаны 16 къралыны келечиси джыйылады. Бу джыйылыугъа Кюнчыгъыш Европаны келечилери да чакъырыладыла, алай а совет правительство бу планда кесини интереслерине къоркъуу кёргени себебли, аны джанлы кюнчыгъыш европачы къралланы келечилери келмейдиле. Совет Союз эсе бу планнга кирмегенди, къралны башчылары, бюджет дыккылыкъны болмагъанын баямлагъандыла.\nДжыйылыугъа къошулгъанла болушлукъну ёлчемлерин сюзгендиле. Ол къралланы болушлукъгъа разы болгъанлары белгили болгъанында, АБШ-да къралны экономисыны бу болушлукъну этер амалларыны тинтиу комитет къуралады.\nКюнбатыш Германиягъа Маршаллны планы бла келген болушлукъ бла бирге, бу къралдан хорлагъан къраллагъа, берилген заранны джабар ючюн салыннган контрибуция (репарация) таймаздан алыннганды.\nМаршаллны планы, АБШ-ны конгресси Европагъа 4 джыллыкъ болушлукъ этиуню айгъакълагъан "Экономика ишбирликни" закону алынгандан сора, 1948 джылны 4-чю апрелинден ишлеб башлагъанды. Ассигнацияланы бютеулей ёлчеми 12,4 млрд долл. чакълы бир болады, аны асламысы Ингилизге (2,8 млрд.), Франциягъа (2,5 млрд.), Италиягъа (1,3 млрд.), Кюнбатыш Германиягъа (1,3 млрд.), Голландиягъа (1 млрд.) кетгенди. Аны бла бирге американлыла болушлукъну бериуню шартларыны бирин, болушлукъ алгъан къралланы правительстволарындан коммунистлени чыгъарыу болгъанды. 1948 джылгъа Кюнбатыш Европаны къралларыны правительстволарында бир коммунист да болмагъанды.\nКечирек Маршаллны планы Япония эмда Кюнчыгъыш Азиядагъы талай къраллда ишлеб башлагъанды.\nМаршаллны планы 1960 джыллада тохтатылгъанды: реципиент къралларыны правительстволары долларладан къутула башлайдыла. Биринчи, 1965 джыл Францияны правительствосу долларланы алтыннга ауушдурууну излегенди. 1971 джылгъа американ болушлукъну алгъан бютеу кърал доллардан къутулгъанды. Аны эсебинде доллар девальвация болгъанды, АБШ девальвацияны тыяр мурат бла долларны алтын стандартын тохтатханды.\nМаршаллны планы тарихде эм джетишимли экономика программаланы бири болгъанды, аны бютеу салыннган нюзюрю толтурулгъанды:\nАлгъаракъ эски болуб, хайырсыз болгъан промышленность санагъатла реструктуризацияны ётюб, къысха кёзюуню ичинде, къралланы миллет экономика политикаларын тюрлендирмегенлей хайыр келтириб айныб башлагъандыла. Европаны къраллары къазауатдан сора къысха заманда кеслерине келедиле.\nЕвропачы къралла тыш борчларын тёлер амал табхандыла\nСССР бла коммунистлени кючлери азайгъанды\nЕвропада тохтаусуз айныуну гаранты -орта сыныф къарыу алгъанды\nБолушлукъ алгъан къралла\nЭркин территория Триест\n↑ Wall, Irwin M. The United States and the making of postwar France, 1945—1954\nЧыкъгъаны — «https://krc.wikipedia.org/w/index.php?title=Маршаллны_планы&oldid=102393»\nПоследний раз редактировалась 3 ноябрь 2015 в 10:49\nБу бетни ахыр тюрленнгени: 10:49, 3 ноябрь 2015.


Жолланы къардан тазалайдыла эм бузламазча материалла чачадыла\n19 февраля, 2021 - 17:15\nБу кюнледе Къабарты-Малкъарда иги кесек къар жаугъаны себепли, Росавтодорну автомашина жоллагъа къарагъан «Кавказ» управлениясы кече-кюн демей жоллада къоркъуусузлукъну жалчытырча эм транспортха тыйгъыч болмазча тийишли ишле бардырады. Ол санда жолланы тазалайды эм бузламазча материалла чачады.\nПодробнее о Жолланы къардан тазалайдыла эм бузламазча материалла чачадыла\nКёпюрге тынгылы ремонт этиледи\n19 февраля, 2021 - 17:10\nКъабарты-Малкъар бла Ставрополь крайны чегинде «Кавказ» Р-217 федерал трассада кёпюрге тынгылы ремонт этиле турады. Аны юсюнден Росавтодорну автомашина жоллагъа къарагъан «Кавказ» управлениясыны пресс-службасындан билдиредиле.\nПодробнее о Кёпюрге тынгылы ремонт этиледи\nРоссей Сирияда башха къыраллагъа оюмун, кючюн кёргюзтеди, кесине тийишли жер алады\n19 февраля, 2021 - 15:50\nХулчаланы Абдулланы жашы Алим жыйырма жылгъа жууукъ Россейни Сауутланнган кючлеринде къуллукъ этип, къысха заманны ичинде лейтенантдан майор чыннга дери ёсгенди. Ол берген антына кертичилей къалгъаны, командование салгъан борчланы бет жарыкълы толтургъаны ючюн къырал саугъала бла да белгиленнгенди.\nПодробнее о Россей Сирияда башха къыраллагъа оюмун, кючюн кёргюзтеди, кесине тийишли жер алады\nЖазыкъсыныуну излемеген инсан эм кинода аны ойнагъан: келишемидиле ала бир бирлерине?\nКинотеатрланы экранларына Виталий Калоев сынагъан къыйынлыкъ мурдору болгъан «Последствия» деген драма алгъаракълада чыкъгъанды. Алай юй бийчеси, сабийлери да катастрофада жоюлгъан дюгерли архитектор фильмни, баш рольдагъы актёрну оюнун да жаратмагъанын айтхан эди. Аны юсюнден ол кезиуледе «Аргументы и факты» газетде жазылгъанды. Бу ажымлы иш бла байламлы шартла бюгюнлюкде да адамланы жюреклерин къозгъагъанлай турадыла. Аны юсюнден кёп даулашла болгъандыла.\nПодробнее о Жазыкъсыныуну излемеген инсан эм кинода аны ойнагъан: келишемидиле ала бир бирлерине?\nАркъа жикле, боюн, бел ауруй эселе не этерге тийишлиди\n19 февраля, 2021 - 10:10\n«Белим тутду, ёлеме», деген сёзлени кёп эшитирге тюшеди. Жаланда абаданла угъай, жашла да къыйналадыла. Аны сылтауу уа кёбюсюнде остеохондроз болады. Кеси кесибизге къалай болушаллыкъбыз? Аны юсюнден биз терапевт Холамханланы Халиматха бир талай соруу бергенбиз.\nПодробнее о Аркъа жикле, боюн, бел ауруй эселе не этерге тийишлиди\nЖашау нёгерин хурметлеген хата кёрмез\n19 февраля, 2021 - 10:05\nАлгъаракълада жумуш чыгъып тау эллерибизден бирине барыргъа тюшеди. Эрттенликде вокзалгъа келип, автобусха минип, кетер заманыбызны сакълайма. Мени ызымдан кирген экеулен, жашаулу адамла, аллымда шинтиклеге олтурадыла. Тиширыу жол нёгерин алгъа жиберди да, ол олтургъандан сора тюрслеп къарап, аны къатына чёгеди.\nПодробнее о Жашау нёгерин хурметлеген хата кёрмез\nПодробнее о Сагъышландыргъан ушакъла\nРоссейни - Сюд приставларыны федераль службасыны КъМР-де бёлюмюню къуллукъчусу Заур Пшеноков приставларыны «Ход исполнительного производства» деген сервиси Къырал жумушла тапдырыу порталда эм теркледен бириди. Ол соруугъа жууапны 30 секунддан аз заманнга береди. Андан сора да, бу сервисни кёпле хайырланадыла. Бир сутканы ичинде анда 30 мингден аслам адам регистрация этеди.\nПодробнее о Терк интернетни хайырланып\n19 февраля, 2021 - 08:50\nКёп болмай «Россети Северный Кавказ» компанияны бёлюмю «Каббалкэнерго» биригиуюню таматасы Муртаз Каровну башчылыгъы бла кенгеш болгъанды. Анда былтыр тамамланнган жумушланы эсеплегендиле эм быйылгъа салыннган борчла да сюзюлгендиле, деп билдиредиле энергокюч организацияны пресс-службасындан.\nПодробнее о Хар хайырланыучу иги жанына тюрлениулени сезерча\nАдам жаратылгъандан бери да къушланы бир-бир тюрлюлери анга къуллукъ этип келедиле. Кеслери да (бала заманларында къолгъа тюшселе) иесине терк юйренедиле. Андан сора да, къудуретде тазалыкъны тутууда бек уллу магъаналары болгъан къанатлыладыла. Сёз ючюн, мыллыкчы къушла жугъуучу аурууладан ауруп неда башха сылтау бла ёлюп къалгъан, алай бла аурууну жайылыууна себеплик этерик мыллыкланы ашайдыла. Аны ючюн айтадыла ол къушлагъа табийгъатны санитарлары деп.\nПодробнее о Къушла\n19 февраля, 2021 - 08:15\nБусагъат жаз башында, адамны иммунитети къарыусузуракъ болуп, витаминле жетишмей, кесекле жайылыргъа боллукъдула. Аллай кезиуледе кёпле антибиотиклени мардасыз хайырланып башлайдыла, ол угъай, сабийлеге да врач бла кенгешмей бередиле. Гитчелени аллай кючлю дарманла бла багъыу алада аллергияны къозгъаргъа боллукъду - быллай эсеплеге запад алимле келгендиле.\nКерти сёз, жюрек тебиу, къалам жютюлюк\n19 февраля, 2021 - 08:12\nМалкъар адабиятха озгъан ёмюрню 60-чы жылларында келген тёлюню арасында Шауаланы Хасан энчи жерни алады. Биринчи жазыучуларыбызгъа къыйын эди. Алай аланы бетлерин жангы жашауну жарыгъы жарытханды, ала аны юсюнден жазгъандыла. Экинчи тёлю, Азияны къумларына тёгюлюп, эки тилли болуп ёсгендиле. Ол себепден алагъа бютюнда къыйын болгъанды.\nХасанны заманында школда окъургъа онгу болмагъанды. Ёксюзлюк сынагъан жаш эгешчиклерин, къарындашын жунчутмаз ючюн, алагъа аналыкъ этген аталарыны эгечи Аминатны да жюгюн женгилирек этер умутда, мал кютюп, жер сюрюп айланнганды.\nПодробнее о Керти сёз, жюрек тебиу, къалам жютюлюк\n19 февраля, 2021 - 08:08\nКёп болмай Грозный шахарда басмадан чыкъгъан «Академик живописи Пётр Захаров - Чеченец. Библиографический указатель» деген китап Къабарты-Малкъарны Миллет библиотекасына саугъагъа берилгенди. Аны Моххамед–Эмин Саид-Эминович Ибриев жарашдыргъанды.\nПодробнее о Юбилейге саугъа\nАны аты даражалы университетни сыйлы китабына жазылгъанды\n19 февраля, 2021 - 08:05\nПодробнее о Аны аты даражалы университетни сыйлы китабына жазылгъанды


Abrek: Сау болугъуз барыгъыз да. Аллах разы болсун! Сиз да сюек саулукълу болугъуз барыгъыз да\nБёрюкъан: Артур! Аллах къарт анангы джандетли этсин! Джатхан джери джумушакъ болсун! Саулагъа да ашхы Аллах сюек саулукъ берсин! Къартла - кете, джашла - къала: ашхы Аллахны адетиди ол! Кесигиз да сакълаб тура шой эдигиз, не? Не этериксе! Анангы тёгерегине игирек айланыргъа кюреш, джюрегине асыуду, ол тюшген къыйынлыкъны бир кесек тынчыракъ кёлтюрлюкдю, балаларындан къууаныб турса! Аналагъа сюйгенибизни билдире турургъа керекди хаман. Ол кёллерине асыуду, джылларын балаларыны сюймеклиги созарыкъды. Къарт анангы ауушханы уллу къыйынлыкъды, алай а Аллах ананга ол къыйынлыкъны унутур азабны бермесин! Аллах мундан ары тынчлыкъ берсин барыгъызгъа да, Артур! Мен да, тейри, къарт ананга джукъ болуб, аны ючюн 12-ден бери кирмей тура болурмуса форумгъа, деб тура эдим (ол сагъатда айтхан эдинг да аны ауругъаныны юсюнден). Джангылмадым кёре эдим!\nAbrek: Бёрюкъан Сау бол къарнаш... Сау заманына джеталмадым... Кетерини аллы бла, Джашыма термилиб кетгеними айтырсыз дегенин эштгенимде, чыдаялмадым, джыламукъларым тегюлдюле да къалдыла... Анама уа бек къоркъа эдим, ауушуруну аллы бла подготавливать этиб тураем хаман... бек къыйналады ол да...\nБёрюкъан: mur пишет: Къарачай тышырыу чепкенлени юсюнден бир сорруум. Бизге иннститутда алай айтаэдиле: "Къарачай тышырыу чепкенлени оюулары джанууарлагъа ошайдыла, черкес тышырыу чепкенлени оюуларыуа гокка ханслагъа, ханслагъа ошайдыла дейэдиле устазларыбыз (кесида къарачайлыэди)". Ол айтханлары кертимиди? Тюлдю керти! Ётюрюкдю! Ол алай айтханны, тейри, уллу хапары кесини да джокъ кёре эдим чепкенлени юслеринден! Al'bina пишет: Барында бир адам тикгенди...тукъуму Чомаева....эгечиме свадебный чепкен керек болуб фасон излеген эдим...аны бла табгъанма суратланы Кеси да эгечим бола кёре эдим! Мени анам да Чомаладанды! Al'bina пишет: "Свадебное платье" къалайды бизнича ????? Бизде аллай сёз болмазмы дейме! Сёз ючюн, "той чепкен" деб къызла тойлагъа кийиучю чепкенлеге айтылыб тургъанды. Келин кийген чепкеннге джукъ айтылгъанды деб билмейме.\ntinibek: Abrek Артур! Аллах гюнахын къурутсун,джандетли болсун!Къалганлага саулукъ берсин!\nmur: Бёрюкъан джазад: Тюлдю керти! Ётюрюкдю! Ол алай айтханны, тейри, уллу хапары кесини да джокъ кёре эдим чепкенлени юслеринден! Мен хапарым болмагъаллыкъкъа чепкенлениюсюнден, ичимден сескекли болуб тураэдим ол устаз бизге "силдеб" игенин . А незат оюуулалладо сора?\nAl'bina: Бёрюкъан пишет: Бизде аллай сёз болмазмы дейме! Сёз ючюн, "той чепкен" деб къызла тойлагъа кийиучю чепкенлеге айтылыб тургъанды. Келин кийген чепкеннге джукъ айтылгъанды деб билмейме. чепкен бар, а сез джокъ?????\nиллада: Al'bina джазады: чепкен бар, а сез джокъ????? Альбина нек джокъту сёз? Свадьба-Той, Платье-Чебкен болса, той чебкен боллукъ болу tinibek Кайдаса, нек кёрюнмейсе? Энди сеннге "СИЗ" деб сёлешиб башларыкъма алай этсенг mur джазады: бизге "силдеб" игенин Анда Кавказда, сабийле бир-бири бла селешген заманларында "сюрме"(алдама) деген сёзлерин эшиткен эдим. Бу сени сёзюнг да аллай сёз болу не? Магъанасын англадым)))) Кёзюгюзню къаратайыммы? Бизде аллай ариу джангур джауа турады, тамам мен джаратханча\nmur: иллада пишет: Анда Кавказда, сабийле бир-бири бла селешген заманларында "сюрме"(алдама) деген сёзлерин эшиткен эдим. Бу сени сёзюнг да аллай сёз болу не? Магъанасын англадым)))) Хоу бу сёзню мен ол магъанабла джазъанем. Айыб бир этмегиз шо. "Силдединг" денен сезню мен эртдеден бери эштеме. Кесимнен кепге тамада адамладан. Бирбирлерине хапар айтсала айтуучандыла: "Бу джола силдединг"! деп. Бу джола алдадынг дегенликлериди. "Сюрме" деген сёз, "силдединг" деген сёзге кёре джангы сездю.\nmur: Аланла "Машалла" деген сез тюз къалай джазылады?\nиллада: mur джазады: Хоу бу сёзню мен ол магъанабла джазъанем. Айыб бир этмегиз шо. Нек айыб этилирге керекти, аман сёз тюлдю да? Эти слова наверное, считаются просторечием?\nAbrek: Метин Сау бол! Аллах разы болсун\ntinibek: иллада Мени ишим бек къатыды бузаманда аны амалтын келалмайма Кече арыб келеме,тансыгымы алырга былай етеме Ансы клавйени юсюне аууб джукълаб къаллыкъма иллада пишет: Кайдаса, нек кёрюнмейсе? Энди сеннге "СИЗ" деб сёлешиб башларыкъма алай этсенг СИЗ деб башлаганлай ''Мен ойнамайма''деб къойарыкъма\nвсезнайка: mur пишет: Аланла "Машалла" деген сез тюз къалай джазылады? Тюз джазгъанса. Арабча уа бу юч сездю: Ма-что, шаа- хотел, пожелал, Аллах-бог-\nmur: всезнайка джазадвсезнайка всезнайка : Тюз джазгъанса. Арабча уа бу юч сездю: Ма-что, шаа- хотел, пожелал, Аллах-бог- Сау бол!\nAbrek: всезнайка Араб тилни билгенингчю бек уважать этеме мен сени\nвсезнайка: Abrek пишет: всезнайка Араб тилни билгенингчю бек уважать этеме мен сени Бек сау бол.Аллах игилик берсин сеннге.мении уважать этгенда бир адам чыкъды былаида. ансы хаман критика этиб туралла Бот так\nAbrek: всезнайка Уважать деген сезюмю джаратмадынг болур, сора алай эсе, Сыйынгы кёреме дейим Аллах сыйлы этсин!\nвсезнайка: Abrek пишет: всезнайка Уважать деген сезюмю джаратмадынг болур, сора алай эсе, Сыйынгы кёреме дейим Аллах сыйлы этсин! ОО, алай къалай аитаса сора, джаратама- къалай тюрлю аитсанг да, кертда деб бурнуму ёрге тутуб къоярма да\nБёрюкъан: tinibek пишет: СИЗ деб башлаганлай ''Мен ойнамайма''деб къойарыкъма Кертда, Тинибек, Тюркде къарачайлыла кеслеринден джыллары уллулагъа "сиз" деб айтамыдыла? Огъесе, къуру "сен" дебми айтадыла? Биз мунда "сиз" дерге юрениб къалгъанбыз да, бурун Къарачайда алай айтылмагъанын биле тургъанлай... всезнайка пишет: мении уважать этгенда бир адам чыкъды былаида. ансы хаман критика этиб туралла Бот так Критика не означает отсутствие уважения! Критиковал, критикую и буду критиковать!\nasya: иллада ойууланы ангхламларын менде билмейме\nвсезнайка: Бёрюкъан пишет: Критика не означает отсутствие уважения! Критиковал, критикую и буду критиковать! Пажалыста, хоть 100 раз.\nmur: asya джазады: ойууланы ангхламларын менде билмейме ангхламларын - бу сёзню магъанасын англамадым\ntinibek: Бёрюкъан Бёрюкъан пишет: Кертда, Тинибек, Тюркде къарачайлыла кеслеринден джыллары уллулагъа "сиз" деб айтамыдыла? Огъесе, къуру "сен" дебми айтадыла? Биз мунда "сиз" дерге юрениб къалгъанбыз да, бурун Къарачайда алай айтылмагъанын биле тургъанлай... Тюрклюле уллуларына -артыксызда таныш болмаганларына- ''сиз''деб сёлешедиле. Биз да аладан юрениб къалган болурбуз.''Сиз''деген сёз манга сууук келеди Кеси миллетими адамларына ''сиз''деб айтырым келмейди къалганлага айтсам да Сора мени джылым 18 ге толмаганды алкъын\nБёрюкъан: всезнайка пишет: кертда деб бурнуму ёрге тутуб къоярма да Мантыкъбурунчукъ болуб къалма, бурнуму ёрге кёлтюреме, деб .\nasya: mur ангхламларын англамлары боллук еди джангылыш джазганма\nБёрюкъан: Ий, Индира нек кирмейди бери? Шо бир айтыгъыз! Индирка, тансыкъ болабыз сеннге! Бери да бир кире, кёрюне тур!\nmur: asya джазады: англамлары боллук еди джангылыш джазганма Тюркде бусагъатда джангылыб деген сезню орнуна - джангылышмы дейдиле .\nAbrek: Бёрюкъан Индираны иши къатыды бу сагъатда. Ишиме джетишалмайма, бир талай заманны кираллыкъ тюлме деген эди... Бош болгъанлай келликди...\nmur: "Къарачай" газетде окъуйма, статьяны аты "Ангыламагъанлыкъдан, билмегенликден". Анда биреулен джазады: " "Ачей улу Ачемез", "Хож", "Бийнёгер" (дагъыда башхала), деген джырланы къарачайлыла башха миллетлеге этгендиле", деп. Сора "Ачей улу Ачемез" деген джырны джазады сез ючюн. Къазанланы Алийди Кърым Семенлени Чабыр киерге юретген. Кесини къарт анасын Кърым Семенлеге сюйретген. Кърым Семенлери Азнаур къабакъгъа келдиле, Ала анда Азнаургъа Ханса, бийсе демедиле. Азнаур къабакъны ала Къазсыз, тауукъсуз этдиле Къазанланы къызбайны Сауутсуз -сабасыз этдиле. Кърым Семенлери андан Ачемез къабакъгъа келдиле. Бу элде ханнга бир кечеге Кимни къатыны ариуду? - дедиле. Ачемезни къатыны ариу Боюнчакъ, Бургъан чачлы, джумушакъ сёзлю. Къара къашлы, дугъум кёзлю Татлы тилли ариу Боюнчакъ. Ачемезге Кърым хан, келечи салгъанды, Ол кече салыб джигит Ачемезге баргъанды. - Мени хан келечиге сеннге ийгенди, Юйюнден дженгил кетсин дегенди. Ариу Боюнчакъны хан излейди. - Излей эсе, патчах бла хан бирди, Башха болмай къатын бла джан бирди. Ханны къатыным бла хатерин керелмем, Джаным саулай къатынымы берелмем. Ол джууаб бла ханны келечиси къайтханды. - Итден туугъан Ачемез алай джигит эсе, Атасындан къалгъан къой сюрюую къайдады? Хан къочхар башны, къой башны неге санайды? Хан алай джигит эсе, Алгъын туугъан тюнгюч уланы къайдады? Сермеб алыб, сауутларын такъкъанды - Итден туугъан, ит Ачемез мында эсенг Бери чыкъ деб, эшиклени къакъкъанды. Ачемезни ариу къатынчыгъы Боюнчакъ, Эшиклени ачыб, анга къарагъанды. - Къурманынг болайым, аурууунгу алайым. Ачемез юйден кетгенди, къорагъанды. Тийрем, хоншум сёзчюледиле, джатма къой, Джарыкъ айны бир кесек батма къой. Хан къайтыб кетди кёзюуге дери эшикге, Ачемез садагъын салыб турду тешикге. Хан келиб, тёше-мёшеге олтурду. Ариу Боюнчакъ ханны чарыкъларын тартханды. Джигит Ачемез садагъын чардакъдан атханды. Акъ орунну къызыл къандан толтургъанды. Ханны ёлюсюн эшик артына атханды. Эртденбла ханны ёлюсюн салдыла чанагъа. Джандетни джети эшиги бош болсун, Ачемезни бизге табхан анагъа. Ханны кийизге чырмаб ийдиле. Къатынына - ариу бийчеге саугъагъа. Мени джауум къарасын ол кюн Кёнделенде болгъан къаугъагъа. Цитата газетден: "Ма, кесигиз кёресиз, джырда эллени атларын: Азнаур къабакъ, Ачемез къабакъ, Кёнделен... Быллай атлары болгъан элле къарачайда ёмюрде болмагъандыла. Башха миллетлени эллеридиле. ..." Муну барсында джазгъаным, ийнанмайма мен къарачайлыла башха миллетлеге джырла этгенине. А бу айтылгъан элле мен англагъанга кёре Малкъарда болгъандыла, алай эсеуа джырны малкъарлыла этгендиле. Бу джазылгъан эллени билген адам бар болур ичигизде, бир хапар джазсагъыз разыэдим.


Коронавирусдан ауругъан саусузланы багъыуда донор плазманы хайырланырыкъдыла | Печатная версия газеты "Заман" на портале СМИ КБР\nКоронавирусдан ауругъан саусузланы багъыуда донор плазманы хайырланырыкъдыла\n20 февраля, 2021 - 05:25\nКъабарты-Малкъарны госпитальларында коронавирусдан ауругъан саусузланы багъыуда донор плазманы хайырланырыкъдыла, аны регионда жашагъан COVID-19-дан сора аякъланнган инсанла бередиле. Ауруп иги болгъан адамладан плазманы алыу бёлюм КъМР-ни Саулукъ сакълау министерствосуну къан берген станциясында ачылгъанды. Ведомство 30 миллиондан артыкъ сомгъа тийишли оборудованияны сатып алгъанды.\nУчрежденияда плазманы жарашдырыу къуралгъанды, коронавирусха къажау плазманы банкында 32 доза барды, аны 17 донордан алгъандыла. Коронавирусдан ауруп аякъланнган пациентле плазманы донорлары болур ючюн ала бир неча излемге тийишли болургъа керекдиле: жыл сан 18-55, анамнезде COVID-19 аурууну кётюргенлерин белгилеген шарт, IgG эм башха изотип энчи антителаланы бийик титрлери.\n- Аллай плазманы къуюуну юсюнден оноуну консилиум этеди. Коронавирусну хорлагъан адамланы къанларыны плазмалары санда-чархда уллу бузукълукъла чыгъаргъан аурууну къыйын тюрлюлерине жарамайды, аны профилактика амалча да хайырланмайдыла. Медицина буюрулууну жаланда врач тохташдырыргъа керекди, саусузну энчи ышанларына кёре, - дейди КъМР-ни Минздравыны къан берген станциясыны таматасы Ёзденланы Дина. – Коронавирусдан къыйналгъан саусузлагъа плазманы донору болур ючюн бизни регистратурабызгъа сёлеширге тийишлиди, анда ишлегенле бу жумушну къалай этерге боллугъун эм излемлени ангылатырыкъдыла.\nКъМР-ни саулукъ сакълау министри Рустам Калибатов пандемия башланнгандан бери регионда специалистле коронавирус жукъгъан ауруудан къыйналгъан саусузлагъа болушлукъ тапдырырча алчы сынамланы тинтгенлерин эм кийиргенлерин белгилейди. Энди станция жангы оборудование бла жалчытылыннганлы себепли быллай саусузланы багъыуда коронавирусдан ауруп иги болгъан неда вакцина салыннган адамланы къанларыны плазмасы да хайырланырыкъды.


Россейни биринчилигинде эриширикдиле | Электронная газета "Заман"\nРоссейни биринчилигинде эриширикдиле\n8 февраля, 2019 - 08:17\nНальчикде Универсал спорт комплексде 18 жыллары толмагъан гёжефлени араларында грек-рим тутушуудан СКФО-ну биринчилиги бардырылгъанды. Анга Дагъыстандан, Ингушетиядан, Къабарты-Малкъардан, Къарачай-Черкесден, Шимал Осетия-Аланиядан, Чеченден бла Ставрополь крайдан 300-ге жууукъ адам къатышханды.\nБизни республикадан алтын майдалланы Чеченланы Амаль (60кг.) бла Инал Махотлов (65кг.) къытхандыла. Кюмюш майдалны Мухадин Наурузов (60кг.) алгъанды. Ючюнчю жерлеге Казбек Тарканов (45кг.) бла Керимланы Алим (92кг.) чыкъгъандыла. Ала энди Россейни биринчилигинде тутушурукъдула, ол а Владимирде 13-17 мартда боллукъду.